ועדת הכספים, כנסת 20, פרוטוקול מספר 673, 2017-03-20 10:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אני מתנצל על העיכוב.

זהבה גלאון: במה היית עסוק?

משה גפני: אגיד לך בדיוק.

משה גפני: קודם כל ביקשתי שחרור מחובת הנחה, אבל אלה דברים שגרתיים.

משה גפני: יש פה חוק הגליל.

משה גפני: אנחנו סיימנו את חוק הגליל, להוציא ההצעה שדיבר עליה חבר הכנסת וקנין.

משה גפני: היו הרבה דיונים על זה.

משה גפני: חבר הכנסת גליק לא היה בדיונים, והוא ביקש ברגע האחרון נושא חדש.

משה גפני: אני חשבתי שזה בא אחרי הצבעה, ולא צריך יותר לדון בזה.

משה גפני: אמרה שגית שכן צריך לקיים דיון – ברגע שהוא אמר נושא חדש, צריך ללכת לוועדת הכנסת.

משה גפני: הלכתי לוועדת הכנסת, ושם הוא התחיל להסביר שהוא לא מאמין לעיתון, שווקנין מרוויח מהחוק הזה, הוא מרוויח לעצמו – הוא לא מאמין, אבל זו הכתבה בעיתון.

משה גפני: בקיצור, ערבב יותר מדי דברים.

משה גפני: אני יודע גם מי אמר לו את זה.

משה גפני: ואז היינו צריכים להצביע.

משה גפני: לא יכול להיות דבר כזה.

משה גפני: הרי אני אמרתי בוועדה: אני מבקש להוריד את הנושא החדש, ואז אנחנו מקיימים את הדיון על הדברים האלה שנאמרו – גם אבקש מווקנין לומר את דבריו – לקיים את הדיון ולא נושא חדש.

משה גפני: ואז הורדנו עכשיו, הוא הגיש רביזיה, עכשיו הורדנו גם את הרביזיה, ובמקום מופיע בסוף סדר-היום שהנושא הזה יידון, על הבעייתיות שיש בעניין.

משה גפני: גם חבר הכנסת מיקי רוזנטל הגיש רביזיה.

משה גפני: הוא אמר: אני רוצה לראות את הנוסח לפני שאנחנו מצביעים.

מיקי רוזנטל: הכנסנו הרבה תיקונים.

משה גפני: כן, וזה מה שיהיה.

זהבה גלאון: ואני כבר חשבתי שיש לך סיפורים מעניינים על התאגיד...

משה גפני: לא.

משה גפני: אני מתחיל את סדר-היום בסעיף הראשון – דיון בחוק גיל פרישה.

משה גפני: אומר לכם למה הנושא הזה עולה, אבקש שגם היועצת המשפטית תאמר.

משה גפני: המציאות היא שבה - אנחנו קבענו בחוק ששר האוצר צריך להביא את המלצתו לוועדה ב-30 באפריל.

משה גפני: ביתיים לא הגיע שום דבר.

משה גפני: יכול להיות שיגיע, יכול להיות שלא יגיע.

משה גפני: אם יגיע, אנחנו נצטרך לקיים את הדיון.

משה גפני: ובינתיים אני ששומע ששוב חוזר על עצמו המצב, שמודיעים לנשים שבתאריך 30 באפריל יתקבל העניין של גיל הפרישה.

משה גפני: לכן אני רוצה לקבל החלטה היום, שכל עוד שאין החלטה אחרת, לא מורידים לנשים את הנושא הזה.

מרב מיכאלי: זה לא התיקון שאדוני העביר בחוק ההסדרים.

משה גפני: כן, העברתי.

מרב מיכאלי: לא, זה לא מה שזה אומר, ועובדה שזאת הבעיה, ולכן אנחנו מתכנסות היום, כי זו לא הפרשנות של ביטוח לאומי ושל הקרנות.

משה גפני: אבל אז הם אמרו לא כך.

משה גפני: שגית, תוכלי להתייחס?

<שגית אפיק: מה שעשינו בחוק ההסדרים, במסגרת אותה הסתייגות שהתקבלה – בעצם דחינו בשלושה חודשים את כל ההסדר שקבוע בסעיף 9 לחוק גיל פרישה, וגם תיקנו לוחות הפרישה, כך שאותם שלושה חודשים אכן יקודמו, ולא יפגעו בנשים שנולדו מ-1955 ואילך.

<שגית אפיק: מה שהיום אומר החוק הוא ששר האוצר צריך להביא לאישור הוועדה עד יום 30 באפריל את המלצותיו לגבי הלוחות שנמצאים בחוק גיל פרישה.

<שגית אפיק: לוועדת הכספים יש זמן עד 31 ביולי לתת את החלטותיה לגבי המלצות השר, ובהתאמה יתוקנו הלוחות, בהתאם להמלצות.

<שגית אפיק: אם לא תחליט ועדת הכספים במועד הקובע, כלומר ב-31 ביולי, למעשה גיל הפרישה יהיה גיל הפרישה שקבוע בלוחות, כלומר למי שנולדה מ-1955 גיל הפרישה יהיה מ-1 באוגוסט, כלומר יעלה אוטומטית.

מרב מיכאלי: אבל כך הם בדיוק מתנהלים.

<שגית אפיק: זה שהם מתנהלים כבר עכשיו כך, זה לא בסדר, כי כל מטרת התיקון היתה לעשות את הדחייה הזאת, ולא לתת לנשים התרעה מהרגע להרגע.

<שגית אפיק: הרי אנחנו לא יודעים מה יהיו המלצות השר.

<שגית אפיק: אנחנו גם לא יודעים מה תהיה החלטת ועדת הכספים.

<שגית אפיק: זו בעיה אחת.

מרב מיכאלי: שוב יהיה צריך לשנות את החקיקה, אבל זה יהיה שונה מההצעה שאנחנו הצענו, שזה פשוט להצמיד.

<שגית אפיק: אני סבורה שלא.

<שגית אפיק: אסביר - אני חייבת רק ציין, שבמועד הקודם, כשכמעט התקרבנו לסוף המועד, ל-31 בדצמבר, ועדיין לא התקבלו המלצות השר, עלתה טענה מצד משרד האוצר, שהם סבורים שבמצב הזה יש העלאה אוטומטית.

<שגית אפיק: אני חושבת הפוך, ואני גם חושבת הפוך, שמגובה בכל דברי החקיקה שהיו כאן מ-2004, עת נחקק חוק גיל פרישה, ובזמן שנקבע המנגנון הזה, הוועדה עמדה על כך שהעלאה אוטומטית, שהיא דבר מאוד-מאוד חריג, היא תיעשה רק בנסיבות שבהן הגענו למצב שוועדת הכספים דנה בעניין והחליטה לא לתת החלטה – ממש קיימה הצבעה, ולא במצב כזה שהשר פועל בסוג של ברירת מחדל ולא עושה דבר, ואז תהיה העלאה אוטומטית.

<שגית אפיק: אני חושבת שזה לא מתיישב לא עם הרציונל של חוק גיל פרישה ולא מתיישב עם שיטת החקיקה והמשפט שבה חוק מייצר איזה מנגנון אוטומטי שהוא גם מנגנון שפוגע בזכויות של נשים, בגלל שמישהו לא עשה משהו שמוטלת עליו בחוק חובה לעשותו.

זהבה גלאון: אני רוצה להזכיר לך משהו קטן, ברשותכם, בהמשך לדיון שמעלה מרב, בצדק: לפני שהצבענו כאן בוועדה, לפי הצעת גפני, העליתי בשמן של שלי ושל אורלי את הסוגיה הזו של נשים, מה שאת מעלה עכשיו.

זהבה גלאון: אז כבר נודע לנו מנשים שהן מקבלות את זה.

זהבה גלאון: זה עלה כאן על השולחן.

<שגית אפיק: נכון.

זהבה גלאון: והיתה כאן החלטה, ויושבת כאן מאירה מנעמ"ת, והיא דיברה על כך, והיתה פה החלטה והודעה שהדבר הזה תוקן, כי מרב – היתה לה אפילו ההצעה לחוק ביטוח לאומי, ואמרנו: אין צורך בזה, וגפני - היתה אמירה שלו כאן בוועדה – היא מופיעה בפרוטוקול- - -

<שגית אפיק: אנחנו עדיין סבורים שאין צורך בזה.

מיקי רוזנטל: אבל אי-אפשר- - -

<שגית אפיק: אבל החוק הוא מאוד ברור.

מרב מיכאלי: אפשר לנהל מדינה על סמך פרשנות, אם הגופים מתנהלים בהתאם, אבל אם הם לא, צריך לעשות את החוק.

זהבה גלאון: לעניין הזה שמעלה חברת הכנסת גלאון, אני לא חושבת שיש להם פרשנות אחרת.

שלי יחימוביץ': למה?

שלי יחימוביץ': נשים ממשיכות לקבל הודעות.

משה גפני: ואחרי דבריה אני רוצה לשאול את הביטוח הלאומי, מה אתם עושים.

משה גפני: כן.

זהבה גלאון: היום חברת הכנסת מיכאלי העלתה סוגיה מאוד רצינית לדיון, והיא לא היתה צריכה לעלות לשולחן לולא היו מקבלים את הדרישה שלנו ואת ההתחייבות שלך ושל כל הגורמים, שנשים לא תקבלנה את ההודעות האלה בעניין גיל הפרישה, ומצפצפים, ומקבלות.

משה גפני: נכון.

משה גפני: בבקשה.

משה גפני: שנייה.

משה גפני: תכף נברר את העניין הזה.

משה גפני: מי משיב על הנושא?

<רועי קרת: עו"ד רועי קרת, המשנה ליועץ המשפטי, ביטוח לאומי.

<רועי קרת: קודם כל, בקשר לפניות יזומות שלנו – היו פניות בשנה שעברה, לפני שהחוק ניתן.

<רועי קרת: אנחנו לא יודעים על פניות חדשות, ואם יש, נשמח לקבל – כי אז זו תקלה.

<רועי קרת: לא היתה כוונה לעשות את זה.

<רועי קרת: אנחנו לא מוציאים פניות יזומות שלנו שמודיעות לנשים שגיל הפרישה שלהן הוא 64, כמו שנטען שאנחנו עושים.

<רועי קרת: אין לנו מכתבים כאלה, לא שאנחנו יודעים עליהם.

<רועי קרת: אתר הביטוח הלאומי משקף את החוק.

<רועי קרת: בחוק היום יש מנגנון שמגיע עד גיל 64 – זה נכון, זו ברירת המחדל.

<רועי קרת: כדי שזה לא יהיה 64 צריכה להתקבל החלטה על-ידי שר האוצר, צריכה להתקבל החלטה על-ידי ועדת הכספים - החלטות שעדיין לא התקבלו.

<רועי קרת: אנחנו נשמח שיתקבלו כדי שלא יהיה ספק.

<רועי קרת: באתר המוסד גם כתוב – כל הדברים הללו כתובים – כתוב שצריכה להתקבל החלטה שגיל הפרישה תלוי בהחלטה שתתקבל.

<רועי קרת: כרגע ברירת המחדל שבחוק – אין מה לעשות – היא שאם לא עושים שום דבר, הגיל ממשיך לעלות.

מרב מיכאלי: זה בדיוק העניין – זו לא היתה הפרשנות של ועדת הכספים.

<רועי קרת: כך אני מבין את החוק, ואני חושב שגם היועצת המשפטית של הוועדה ככה מבינה את החוק.

שלי יחימוביץ': לא.

שלי יחימוביץ': שגית מבינה אותו בדיוק- - -

משה גפני: שנייה.

משה גפני: דקה.

משה גפני: אני רוצה לשאול, תמונת המצב היא שעל-פי החוק, גיל 64 לא קיים אלא אם כן לא נעשה שום דבר בסוף אפריל.

<רועי קרת: ביולי.

משה גפני: לא משנה, אבל אם לא תתקבל המלצה משר האוצר, שהוא צריך לתת את ההמלצה שלו עד סוף אפריל 2017, אני מכנס את הוועדה, ואומר: היות שלא התקבלה המלצה, לא יכול הגיל לעלות אוטומטית, רק כי לא התקבלה המלצה.

משה גפני: אנחנו נקבל החלטה, ונעשה גם חוק.

<רועי קרת: זה בסדר, אבל אתה צריך לעשות את זה.

משה גפני: אני אומר את זה לפרוטוקול כדי שאתה תשמע.

משה גפני: ולכן אין כרגע מצב שאתה יכול להודיע לאשה שגיל הפרישה שלה עולה באיזשהו שלב לגיל 64, כי כאן התקיים דיון בסוף אפריל 2017.

משה גפני: בבקשה.

מרב מיכאלי: האתר שלכם עושה את זה בדיוק.

זהבה גלאון: גפני, חיים כץ ישב פה לידך, ואמר שהוא לא ייתן לזה לקרות.

משה גפני: חיים כץ דיבר אתי אתמול.

זהבה גלאון: לדבר זה בחינם.

מרב מיכאלי: זה נחמד שהוא אומר את זה לך; הוא צריך לומר את זה לביטוח לאומי שהוא ממונה עליו, כדי שהם יורידו את זה מהאתר שלהם.

משה גפני: מה את רוצה שאני אעשה?

מרב מיכאלי: שתורה לביטוח לאומי לעשות את זה.

משה גפני: זה מה שאעשה בסוף הדיון.

משה גפני: בבקשה.

<רועי קרת: אתם מתמקדים בהודעה של שר האוצר.

<רועי קרת: אני מתמקד בהחלטה של ועדת הכספים.

<רועי קרת: כדי שגיל הפרישה ייעצר והמנגנון לא יימשך ל-64- - -

משה גפני: ביוני.

<רועי קרת: צריכה להתקבל החלטת ועדת הכספים עד יולי 2017.

מרב מיכאלי: אבל זה לא מה ששגית אומרת; היא אומרת ההפך.

<רועי קרת: לא, אנחנו אומרים אותו דבר.

שלי יחימוביץ': לא נכון.

שלי יחימוביץ': אבל זה גם לא הגיש שר האוצר עד 30 באפריל את ההמלצות שלו, כי אז הפרשנות של ועדת הכספים היא שגיל הפרישה לא עולה.

<רועי קרת: אבל יכול להיות מצב – אני לא יודע מה יהיה ביולי.

<רועי קרת: יכול להיות מצב - נגיד שהוא כן יגיש.

שלי יחימוביץ': אני רוצה לדעת מה יהיה באפריל.

<רועי קרת: אני לא יודע מה יהיה ביולי.

שלי יחימוביץ': אבל לפני יולי יש אפריל, ואם שר האוצר לא מגיש את המלצותיו עד סוף אפריל, כי אז הפרשנות של היועצת המשפטית של ועדת הכספים היא שגיל הפרישה לא עולה אוטומטית ל-64.

שלי יחימוביץ': אתה מתעלם מזה כל הזמן.

<רועי קרת: אני לא בטוח שזה נכון, אבל השאלה היא מה קורה ביולי, לא מה קורה- - -

מרב מיכאלי: הגשתי אותה.

מיקי רוזנטל: אני לא רוצה שיהיה מצב שתהיה אשה, שיעשו לה את זה.

מיקי רוזנטל: היא תלך לבית משפט, ובית משפט יגיד: אז מה אם אמרו את זה בוועדת הכספים?

<שגית אפיק: לאף יש הבדל בין 31 באפריל ל-31 ביוני.

<שגית אפיק: הוא אומר: יכול להיות מצב שבו שר האוצר יביא המלצות, ועד 31 ביולי – השאלה היא מה הוועדה תחליט, זו השאלה.

שלי יחימוביץ': עדיין לא יכול להיות כתוב באתר שגיל הפרישה עולה אוטומטית.

שלי יחימוביץ': זה פשוט לא נכון.

שלי יחימוביץ': זה מטעה את הציבור.

משה גפני: בואו נעשה סדר.

משה גפני: אנחנו דיברנו על זה וגם עשינו את החוק, ואנחנו ממתינים לראות מה יעשה שר האוצר.

משה גפני: הוא דיבר אתי.

משה גפני: אני לא יודע עם מה הוא יגיע בסוף אפריל.

משה גפני: כרגע המצב הוא – אני אומר את זה לפרוטוקול, ואם אתם מערערים על מה שאני אומר, אני מבקש שתביאו את זה בכתב – תביאו את זה מהשר, תביאו את זה מהיועץ המשפטי.

משה גפני: כרגע המצב הוא שהגיל הוא 62.

משה גפני: זו תמונת המצב.

משה גפני: אנחנו הארכנו את המועד בחוק, שהשר צריך להביא את המלצתו.

משה גפני: אם הוא לא יביא את המלצתו, הגיל נשאר 62.

משה גפני: הגיל לא עולה ל-64.

משה גפני: אני מודיע את זה לכם באופן רשמי.

משה גפני: אם שר האוצר יביא המלצה, כמובן יתקיים הדיון ותתקבל החלטה.

משה גפני: אם שר האוצר לא יביא המלצה – ועל זה אנחנו מדברים – אני מודיע לחברים בוועדה, שאני אדבר עם שר האוצר, ואומר לו שאני מבקש לדעת את הפרשנות של משרד האוצר.

משה גפני: אם משרד האוצר אומר כמונו, הנה מה טוב.

משה גפני: אם משרד האוצר לא יאמר כמונו, אנחנו נמצא את הדרכים החוקיות ונעשה אותן, שהגיל לא יעלה סתם כך, כי לא היתה המלצה ולא היה דיון.

משה גפני: לא יהיה דבר כזה.

משה גפני: הגיל יעלה רק אם תהיה המלצה, ו-וועדת הכספים תאשר אותה.

משה גפני: אם לא, אין גיל 64, נקודה.

משה גפני: אנחנו מחכים לסוף אפריל.

משה גפני: אחרי זה תהיה המלצה, יהיה פה דיון של שלושה חודשים, נקבל החלטה – זה מה שיקבע.

משה גפני: אם לא, הגיל לא עולה.

משה גפני: אני מקש שלא יהיה באתר שלכם, אני מבקש שלא תלכו נגד החוק.

משה גפני: כרגע המצב הוא גיל 62, ועם זה תישארו.

משה גפני: בבקשה.

מרב מיכאלי: משרד האוצר פה.

משה גפני: אני הולך לשאול אותם.

מרב מיכאלי: ודבר שני – אנחנו צריכות אותו דבר להחיל גם על קרנות הפנסיה.

משה גפני: אני מדבר על שני הדברים, ברור.

משה גפני: דיברנו גם על קרנות הפנסיה, גם בחוק.

משה גפני: ביטוח לאומי, בבקשה, התייחסות.

<רועי קרת: אני חושבת שכדאי שתראו מה כתוב באתר שלנו לפני שאתם מאשימים אותנו סתם.

משה גפני: אנחנו לא מאשימים את הביטוח הלאומי.

משה גפני: באו אלינו נשים שאמרו – יכול להיות שזה נכון, יכול להיות שזה לא נכון, שהן קיבלו הודעה מהביטוח הלאומי שהגיל באפריל או ביוני יעלה.

<רועי קרת: לא מצאנו הודעות כאלה.

<רועי קרת: חיפשנו.

מרב מיכאלי: אבל אני תיקנתי.

מרב מיכאלי: אמרתי – לא היו התרעות מביטוח לאומי.

מרב מיכאלי: מה שכן היה – מעסיקים אחראיים, שהלכו לבדוק וראו שאכן, אם לא תהיה החלטה אחרת, אז הגיל יעלה ל-64, באו לעובדות שלהם, שמבקשות לפרוש, ואמרו להן: שימו לב, אתן תתחילו לקבל קצבאות מגיל 64.

<רועי קרת: הבעיה היא שאנחנו לא יודעים מה תהיה ההחלטה שלכם – לא ההחלטה של שר האוצר.

מרב מיכאלי: אבל לא רק ביטוח לאומי לא יודע.

מרב מיכאלי: הנשים האלה לא יודעות.

מיקי רוזנטל: ההצעה היא לכתוב את המצב באתר של הביטוח הלאומי, שוועדת הכספים של הכנסת דנה עכשיו, וזה מה שאתם צריכים לכתוב, והוצהר בוועדה שאין כוונה להעלות גיל 62, אבל החלטות סופיות יתקבלו עד 31 ביולי.

מיקי רוזנטל: תכתבו את האמת.

מיקי רוזנטל: האמת היא תמיד הכי טובה - באתר שלכם, ואז המעסיקים לא יוטעו.

משה גפני: נכון.

משה גפני: בבקשה.

מרב מיכאלי: שאילתה שאני הפניתי למשרד האוצר היא שיש היום נשים שנמצאות באי-ודאות – הן לא יודעות מה לעשות, ושאלתי למשרד האוצר היתה מה שר האוצר מציע לנשים האלה, שלא יודעות מה מצבן.

משה גפני: היא לא תדע לענות.

מרב מיכאלי: שזאת ההמלצה שהן מקבלות מהמעסיק שלהן.

משה גפני: תשיבי לחברת הכנסת מיכאלי, אבל לפני כן תשיבי לשאלה שלי: מה עמדתכם בעניין הזה?

משה גפני: השר לא נתן המלצה.

<אפרת פרוקציה: אפרת פרוקציה, מהלשכה המשפטית במשרד האוצר.

<אפרת פרוקציה: בהתאם לחוק, יש שתי חלופות.

<אפרת פרוקציה: ברירת המחדל היא שגיל הפרישה עולה ל-64 אלא אם כן מתקבלת החלטה אחרת בעקבות המלצה של שר האוצר והחלטה של ועדת הכספים, לתקן למועדים אחרים.

<אפרת פרוקציה: לכן אלה שתי החלופות.

<אפרת פרוקציה: מה בדיוק יהיה באוגוסט 2017 אנחנו לא יודעים, כי זה תלוי בכל הפרמטרים של ההמלצות שיגיעו, של החלטת ועדת כספים, והאם זה עולה בקנה אחד עם ברירת המחדל שכרגע מוצבת בחוק או לא.

<אפרת פרוקציה: אבל דבר אחד כן ידוע- - -

משה גפני: וגם לגבי קרנות הפנסיה.

<כפיר יהודה בטט: כפיר בטט, אגף תקציבים, משרד האוצר.

<כפיר יהודה בטט: הנושא של קרנות הפנסיה – הם עובדים לפי התקנון האחיד של קרנות הפנסיה הוותיקות ולא לפי חוק גיל פרישה.

<אייל לב-ארי: אין הבדל בין הוותיקות- - -

<כפיר יהודה בטט: נכון, אבל בסופו של דבר כדי לשנות משהו בסיפור של הקרנות הוותיקות צריך לתקן את תקנון האחיד, שנקבע בוועדת העבודה והרווחה, ואלה שני דברים שהם קצת שונים, ולכן בפעם שעברה שנדחו המועדים תוקן התקנון בוועדת העבודה והרווחה, וזה מה שיצטרך להתבצע כדי לדחות שוב את גיל הפרישה בקרנות הפנסיה.

<אפרת פרוקציה: אבל גם הביטוח הלאומי וגם הקרנות כפופים בסופו של יום לחוק גיל פרישה.

<אפרת פרוקציה: אותו מנגנון חל בסופו של יום גם על הקרנות וגם על מוסד לביטוח לאומי.

משה גפני: בסדר.

משה גפני: בבקשה.

זהבה גלאון: כשיצאת לרגע הבהירה היועצת המשפטית של הוועדה שאם לא תתקבל החלטה – מה שחשוב הוא הפרשנות של ועדת הכספים.

זהבה גלאון: הדברים שנאמרו עכשיו על-ידי עו"ד פרוקציה עומדים בסתירה לדברים שאמרה היועצת המשפטית של הוועדה.

זהבה גלאון: לכן אני מציעה שנבהיר את זה בפעם המאה, אחת ולתמיד.

זהבה גלאון: אני מציעה שתבוא היועצת המשפטית של הוועדה ותגיד את זה.

זהבה גלאון: אנחנו עומדות על זה, כמו שהיה בפעם הקודמת, שגיל הפרישה לא עלה בעקבות החלטת ועדת הכספים.

זהבה גלאון: החלטת ועדת הכספים היא הרלוונטית לעניין.

משה גפני: טוב.

משה גפני: בבקשה.

שלי יחימוביץ': יש לי חשש ואף חשד, שיש ניסיון למסמס עכשיו את הסיטואציה כדי שנגיע לקו הגבול, ואז יגידו לנו: זו עובדה מוגמרת, גיל הפרישה עולה.

שלי יחימוביץ': גם כיוון שאנחנו כל הזמן בהידיינות עם האוצר, מחליפים הצעות, וישבנו לכמה ישיבות שהיו מאוד פרודוקטיביות לכשעצמן, עדיין ההצעות שמציע האוצר הן מאוד-מאוד דלות, שמפקירות עדיין נשים שלא עובדות לעוד שנתיים של חיים בלי שכר, בלי קצבת זקנה ובלי פנסיה.

שלי יחימוביץ': אז נכון שהאוצר מוכן לצמצם לעשרה חודשים, לשלם דמי אבטלה לעשרה חודשים, אבל לא קיבלו שום פתרון שהוא הוליסטי, ובאיזה שלב נתקענו, ויש לי חשש שיש רצון לתקוע את זה שם כדי בסוף ל את הגרזן, ומגיל 64 יחול גיל הפנסיה, וזה ייהפך לעובדה מוגמרת.

שלי יחימוביץ': גפני, אני יודעת שאתה יודע הכול, ובכל זאת חשוב לי לומר – המחויבות שלנו בעיקר כלפי שתי אוכלוסיות שלא מצאתם להן פתרון: אחת, נשים שלא עובדות ממילא, וייגזרו עליהן שנתיים נוספות בלי כלום, בעוני מרוד, והשנייה – נשים במקצועות שוחקים, שאתם מסרבים לשמוע את המילה הזאת ולהפנים אותה – נשים שעובדות בעבודה פיזית קשה, ולא יכולות להמשיך לעבוד אחרי גיל 62.

שלי יחימוביץ': לגבי כל השאר, אין לנו מחלוקות, אנחנו מסכימים אתכם, אבל אתם מתעקשים לא למצוא פתרונות לשתי קבוצות הנשים הללו, ודרך המסננת הזאת ובכלכלת המקרו ובחישובים הכלליים ובטבלאות האקסל הנשים הללו נופלות דרך החורים של המסננת, ומדובר בבני אדם.

זהבה גלאון: ולפיכך תחזור על ההחלטה על תפקידה של ועדת הכספים.

משה גפני: בבקשה.

מרב מיכאלי: קודם כל, צריך לומר זאת לפרוטוקול שוב ושוב, כי האוצר עצמו, אדוני, אומר – יש 25% מהנשים שאין להן פתרון.

מרב מיכאלי: אני לא מצליחה להבין למה לא להביא פתרון.

מרב מיכאלי: אתם בעצמכם, ואתם יודעים ויודעות לזהות את הנשים הללו, שלא תקבלנה קצבה חלופית.

מרב מיכאלי: אני לא מבינה למה שם, נשים שהאוצר יודע לזהות אותן, למה לא ייתנו להן פתרון, ונגמור עם הסאגה הזאת.

<שגית אפיק: ב-30 באפריל אפשר יהיה לדעת.

מרב מיכאלי: יש נשים שצריכות לפרוש סמוך מדי להחלטה הזאת.

משה גפני: יש מישהו מהמשרדים שרוצה להוסיף?

<כפיר יהודה בטט: אני רק רוצה לציין שטרם היתה לנו הזדמנות לבוא ולהציג פה בפני ועדת הכספים את המכלול השלם של המסקנות שאנחנו רואים אותן.

משה גפני: בסוף אפריל.

<כפיר יהודה בטט: נכון.

<כפיר יהודה בטט: אני רק רוצה לציין בפני חברת הכנסת יחימוביץ שאין כוונה למסמס או לתקוע.

משה גפני: אני מבקש - זה ברור, ואמר את זה גם היועץ המשפטי בביטוח הלאומי וגם משרד האוצר אומר את זה, גם לגבי הנושא של גיל פרישה, גם לגבי הנושא של קרנות הפנסיה, כל מה שנלווה לעניין.

משה גפני: כל עוד לא תהיה החלטה של שר האוצר, שהוא מציע לוועדת הכספים, אז אין החלטה.

משה גפני: אני מציע כך- - -

זהבה גלאון: לא, ולפיכך גיל הפרישה נותר על כנו, 62, לא משתנה.

משה גפני: אין בעיה.

משה גפני: אני מבקש – יש הפרשנות שלנו – אני גם לא שומע פרשנות אחרת- - -

זהבה גלאון: הרגע נאמרה פרשנות אחרת.

<אפרת פרוקציה: יש ברירת מחדל בחוק, והיא 64.

<אפרת פרוקציה: כמובן הכול כפוף להחלטת ועדת כספים ולהחלטות השר.

<אפרת פרוקציה: זה לא שהמוסד לביטוח לאומי – מה שהוא עשה – הוא הפנה לחוק.

<אפרת פרוקציה: החוק נותן ברירת מחדל כלשהי.

<אפרת פרוקציה: היא מדברת על 64.

<אפרת פרוקציה: כמובן שזה לא הגיל הוודאי והוא יכול להשתנות באלף תרחישים שיכולים להיות בדרך – בהתאם להמלצת שר אוצר, בהתאם להחלטת ועדת כספים, אבל כרגע זו ברירת המחדל, וכרגע פועלים לפיה.

זהבה גלאון: לא.

זהבה גלאון: שגית, אנא תבהירי את זה, ואדוני, תצביע על הנקודה הספציפית הזאת.

משה גפני: אני הולך להצביע על זה.

<אפרת פרוקציה: ברירת המחדל היא 62?

<שגית אפיק: ודאי שיש מחלוקת שברירת המחדל הזאת - היא מתעוררת אחרי שהשר מביא המלצות לוועדה, ואחרי שהוועדה מחליטה לא לעשות כלום עם המלצות השר, ואחרי שעוברים את 31 ביוני.

<אפרת פרוקציה: וזו תהיה ברירת המחדל.

<שגית אפיק: כן, אבל נכון להיום זו לא ברירת המחדל, כי נכון להיום אנחנו ממתינים להמלצות השר, ואני חושבת שגם את מסכימה שבהיעדר המלצות שר ב-30 באפריל ברירת המחדל הזו לא מתעוררת כי המנגנון לא נכנס בכלל לתוקף.

<שגית אפיק: ברירת המחדל הזו מתחילה אחרי שמגיעות לכאן המלצות שר, ואחרי שוועדת הכספים מסרבת או יושבת בשב ואל תעשה, ולא עושה שום דבר עם ההמלצות האלה.

<שגית אפיק: אנחנו לא נמצאים שם, ולכן אני לא חושבת שאפשר לומר שזו ברירת המחדל.

משה גפני: אני מבקש לסכם את הדיון, ולהצביע בסוף הסיכום.

משה גפני: הסיכום הוא, ממה שעולה פה, גם מהביטוח הלאומי וגם ממשרד האוצר והמשרדים שהם רלוונטיים לעניין הזה ושהתייחסו, עם כל הבעייתיות שיש בעניין, המציאות שנוגעת גם לגבי גיל הפרישה וגם לגבי קרנות הפנסיה – אנחנו ממתינים ל-30 באפריל, שהשר יגיש המלצות.

משה גפני: ברגע שהשר יגיש המלצות, נקיים דיון ונצביע.

משה גפני: כל עוד זה לא קורה, הפרשנות אצלנו – ולא שמעתי מחלוקת בעניין הזה, ואמר עו"ד קרת, שאנחנו ממתינים לראות מה ועדת הכספים תעשה בעניין הזה.

משה גפני: בסופו של דבר ההחלטה היא, אחרי המלצת השר, בידי ועדת הכספים.

משה גפני: כדי למנוע ספק, כל עוד זה לא קורה, אני מבקש לאמץ את הפרשנות הזאת, שאימצנו אותה גם כאשר דנו בחוק וכששינינו את המועד והארכנו לפי בקשת השר את הארכת המועדים.

משה גפני: אני מבקש עכשיו לקבל החלטה שאינה חדשה, אבל היא נותנת לכם את כלי העבודה.

משה גפני: אנחנו מודיעים, שאנחנו ממתינים ל-30 באפריל.

משה גפני: ב-30 באפריל, אם יבואו המלצות שר - נדון בהן מייד – לא נשהה את הדיונים בזה.

משה גפני: כל עוד אין את זה, הפרשנות היא שהגיל נותר 62, ואנחנו מבקשים שכך, הביטוח הלאומי צריך להתייחס, וגם משרד האוצר צריך להתייחס לעניין הזה.

משה גפני: מי בעד ההחלטה הזאת – ירים את ידו.

משה גפני: מי נגד?

משה גפני: מי נמנע?

משה גפני: בעד ההחלטה – פה אחד

משה גפני: ההחלטה התקבלה.

משה גפני: אנחנו מודים לכם על הסיוע.

מרב מיכאלי: אדוני, לפרוטוקול – אבקש לבדוק את האפשרות לדחות את תאריך הלידה של הנשים שרלוונטית לגביהן ההחלטה הזו, בכמה חודשים האלה שנדחתה ההחלטה.

מרב מיכאלי: אני רוצה שנגיד את זה לפרוטוקול, שנזכור לבדוק את זה ב-30 באפריל, שהנשים האלה לא תיפגענה.

משה גפני: בסדר.

משה גפני: תודה רבה, הישיבה נעולה.